**LIMBAŽU NOVADA PAŠVALDĪBA**

**SIA “ALOJAS SAIMNIEKSERVISS” VALDES LOCEKĻA KANDIDĀTU NOMINĀCIJAS KOMISIJAS**

Limbažos

|  |  |  |
| --- | --- | --- |
| 16.11.2023. |  | Nr. 17.3/23/26 |

**Paziņojums par atlases procesu un pieņemto lēmumu Sabiedrības ar ierobežotu atbildību “Alojas saimniekserviss” valdes locekļa kandidātu atlasē**

Saskaņā ar 25.01.2020. Ministru Kabineta noteikumu Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai” 39.2. punktu, Limbažu novada pašvaldības Nominācijas komisija laika posmā no 17.08.2023. līdz 15.11.2023. veica kandidātu atlasi uz Sabiedrības ar ierobežotu atbildību “Alojas saimniekserviss” (turpmāk – Sabiedrība) valdes locekļa amatu. Vakance tika izsludināta 2023.gada 5.septembrī. Atlases konkurss tika organizēts divās kārtās.

1. 1.kārta, pretendentu izglītības, darba pieredzes, valodu zināšanas, reputācijas atbilstība Publiskas personas kapitāla daļu un kapitālsabiedrību pārvaldības likumam. Šajā kārtā pretendentu vērtēšana veikta, izskatot saņemtos pieteikumus, meklējot papildus nepieciešamo informāciju.
2. 2.kārta, pretendentu pieredzes un zināšanu novērtējums. Pretendentu iesniegtās prezentācijas - redzējuma par Sabiedrības turpmāko attīstību izvērtēšana. Šajā kārtā pretendenti tika intervēti strukturētās intervijās, pretendenti prezentēja komisijai savu sagatavoto informāciju ar redzējumu par Sabiedrības turpmāko attīstību. Otrās kārtas vērtēšanas kritēriji:
	1. Izpratne un zināšanas par Sabiedrības darbības jomu un amatā veicamajiem pienākumiem.
	2. Prezentācijas saturs, t.i., uz analīzi balstīts stratēģiskais redzējums par galvenajiem Sabiedrības izaicinājumiem un priekšlikumi to risināšanai.
	3. Komunikācijas prasmes, spēja pasniegt informāciju saprotami, loģiski.
	4. Pārliecināšanas prasmes, spēja ieklausīties, paust savu viedokli un argumentēt.
	5. Zināšanas finanšu resursu pārvaldīšanā un administrēšanā.
	6. Izpratne par publisku kapitālsabiedrību darbību.
	7. Vadības kompetence - Stratēģiskais redzējums;
	8. Vadības kompetence – Pārmaiņu vadīšana;
	9. Vadības kompetence - Plānošana un organizēšana;
	10. Vadības kompetence – lēmumu pieņemšana un atbildība.

Tika saņemti 3 pieteikumi, no kuriem 2 tika izvirzīti dalībai konkursa otrajā atlases kārtā.

Nominācijas komisija, iepazinusies un izvērtējusi saņemtos pieteikumus, uzklausījusi amata kandidātus un izvērtējusi pretendentus konkursa divās kārtās, pieņēma lēmumu noraidīt abu pretendentu pieteikumus.

**Izsakām pateicību visiem konkursa pretendentiem par dalību konkursā.**

Nominācijas komisijas vadītājs */elektroniskais paraksts/* Artis Ārgalis